paragraph_text: Indijanac Sjeverozapadne obale kulturno se razlikuje od svih svojih ostalih rođaka Sjeverne Amerike. Ona je domovina potlatcha (potlač), tajnih društava. Njihove kuće najbolje su među svim plemenima sjeverno od Meksika. Imaju veoma razvijenu proizvodnju cedrovine, a obrtničke vještine su im na visokom nivou. Ova plemena poznaju vađenje, topljenje i lijevanje bakra, kojega u sirovom stanju ima u zemlji Tlingita i Tsimshiana. Od bakra su se pravili štitovi s grbom, koji su služili kao neka vrsta novca. Chilkat-ogrtač, koji nosi ime po malenom plemenu Chilkat također je vrijedio kao novac.